CELEX: C2004/284/46
Language: sl
Date: 2004-11-20 00:00:00
Title: Zadeva T-363/04: Tožba Koipe Corporacíon, S.L. proti Uradu za usklajevanje notranjega trga (UUNT), vložena dne 31. avgusta 2004

20.11.2004   
            
            
               SL
            
            
               Uradni list Evropske unije
            
            
               C 284/23
            
         Tožba Koipe Corporacíon, S.L. proti Uradu za usklajevanje notranjega trga (UUNT), vložena dne 31. avgusta 2004
   (Zadeva T-363/04)
   (2004/C 284/46)
   Jezik postopka: španščina
   Koipe Corporacion, S.L., s sedežem v San Sebastianu (Španija), ki ga zastopa Marcos Fernández de Béthencourt, je dne 31. avgusta 2004 na Sodišče prve stopnje Evropskih skupnosti vložila tožbo proti Uradu za usklajevanje notranjega trga (UUNT).
   Tožeča stranka Sodišču prve stopnje predlaga, da:
   
               —
            
            
               razglasi za nično odločbo četrtega Odbora za pritožbe UUNT z dne 11. maja 2004 v zadevi R-1109/2000-4;
            
         
               —
            
            
               razglasi ničnost prijavljene znamke oziroma podredno zavrne zahtevo za registracijo znamke Skupnosti št. 236.588 „LA ESPAÑOLA“, za vse zahtevane proizvode;
            
         
               —
            
            
               UUNT in morebitnim intervenientom naloži plačilo stroškov.
            
         Tožbeni razlogi in bistvene navedbe
   
               Prijavitelj znamke Skupnosti:
            
            
               Acietes del Sur S.A.
            
         
               Znamka Skupnosti, ki je predmet prijave:
            
            
               Figurativna znamka „LA ESPAÑOLA“ prijava št. 236.588 za proizvode iz razredov 29 (jedilno olje in maščoba) in 30 (majoneza, pripravljena z oljčnim oljem).
            
         
               Imetnik znamke ali znaka, navajanega v postopku ugovora:
            
            
               Tožeča stranka je naslednica podjetja KOPIE, S.A., ki je v postopku pred Odborom za pritožbe nastopalo kot imetnik znamk, na podlagi katerih je potekal postopek z ugovorom.
            
         
               Znamka ali znak, navajan v postopku z ugovorom:
            
            
               Figurativne znamke Skupnosti „CARBONELL“ (št. 338.681), mednarodne znamke (št. 244.428 in št. 528.639) in nacionalne znamke (španski register št. 1.238.745, 1.698.613, 28.270 in register v Združenem kraljestvu št. 730.990 in 2.043.818, med drugim) za proizvode iz razreda 29 (oljčno olje in deviško oljčno olje).
            
         
               Odločba Oddelka za ugovore:
            
            
               Zavrnitev ugovora.
            
         
               Odločba Odbora za pritožbe:
            
            
               Zavrnitev pritožbe.
            
         
               Tožbeni razlogi pred Sodiščem prve stopnje:
            
            
               Nepravilna uporaba člena 8(1)(b) in 8(2)( c) in 8(5) Uredbe (ES) št. 40/94.